open-index/open-wikipedia-markdown huggingface dataset:
வெள்ளை புல்வாய்

**வெள்ளை இரலை** என்பது சகாராப் பாலைவனப்பகுதியில் காணப்படும் ஒரு பெரிய இரலை மான் இனமாகும். இது அடாக்சு என்றும் திருகுகொம்பு இரலை என்றும் வழங்கப்படுகிறது. இவை முறுக்கிய நீளமாக கொம்புகளைக் கொண்டுள்ளன. பெண்ணில் கொம்பு 55 முதல் 80 செ.மீ வரையும் ஆணில் 95 முதல் 110 செ.மீ நீளம் வரையும் கொம்பு வளரும். இவற்றால் நீண்ட நாட்களுக்கு தண்ணீர் அருந்தாமல் இருக்கவியலும். பெண் இரலை ஆணை விட அளவில் சிறியதாக இருக்கும். இந்த இரலைகளின் தோல் நிறமானது பருவகாலத்தைப் பொறுத்து மாறக்கூடியது. கோடையில் வெண்ணிறமாகவும் குளிர்காலத்தில் இது பழுப்பு நிறத்திலும் இருக்கும்.

இவை ஐந்து முதல் இருபது வரையிலான கூட்டமாக வாழும். வயதான பெண் இரலையே கூட்டத்தினை வழிநடத்தும். இவை மெதுவாக நகர்வதால் கொன்றுண்ணிகளாலும் மனிதர்களாலும் எளிதில் வேட்டையாடப்பட்டு விடுகின்றன. வறண்ட பகுதிகள், மிதமான பாலைநிலங்களே இவற்றில் இயல்பான வாழிடங்கள்.

இவை புற்களையும் பாலைநிலத்தில் உள்ள தாவரங்களின் இலைகளையும் உணவாகக் கொள்கின்றன.

## மேற்கோள்கள்


பகுப்பு:மான்கள்
தேவர்கள்

இந்து தொன்மவியலின் அடிப்படையில் **தேவர்கள்** என்பவர்கள், பதினான்கு கணங்களில் ஒரு இனம் ஆவார். இவர்கள் தேவலோகத்தில் வசிக்கின்றார்கள். இவர்களின் தலைவனாக இந்திரனும், குருவாக பிரகஸ்பதியும் இருக்கிறார். 

தேவர்கள் தங்கள் உலகமான தேவலோகத்தில் தேவமங்கைகளின் நடனங்களை கண்டபடியும், சோமபானம் முதலிய பானங்களை அருந்தி மகிழ்வதாகவும் நம்பப்படுகிறது. இவர்களில் அட்டதிக் பாலகர்கள் எனும் எட்டு திசை காவலர்கள் உள்ளார்கள்.

## சொற்பிறப்பு

## எண்ணிக்கை
முப்பத்து முக்கோடி தேவர்கள் என்பது சொல்வழக்காகும். இதன் மூலம் தேவர்களின் எண்ணிக்கையை கொள்ளலாம். ஆதித்தர், உருத்திரர், அஸ்வினி தேவர், வசுக்கள் என தேவர்கள் வகைப்படுத்தப்படுகிறார்கள். இவர்களில் ஆதித்தர் என்பவர்களில் பன்னிரெண்டு நபர்கள், உருத்திரர் என்பவர்கள் பதினொரு நபர்கள், அசுவினி தேவர் என்பவர்கள் இருவர். இவர்களோடு வசுக்கள் எட்டு நபர்கள். இவர்கள் ஒவ்வொருவருக்கும் ஒரு கோடி பரிவாரங்கள் இருப்பதாகக் கொள்ளப்படுவதால், மொத்தமாக முப்பத்து முக்கோடி தேவர்கள் எனப்படுகிறார்கள். 

## சங்க இலக்கியங்களில் தேவர்
* **தேவர்**கள் பிறரது சொல்லுக்குக் கட்டுப்படாமல் தம் விருப்பம்போல் செயல்படுவர். 
* கொடையாளிகள், வீரர்கள் முதலானோர் இறந்தபின் தேவர் உலகம் சென்று வாழ்வார்களாம். 
* இந்திரன் 'தேவர் கோமான்' எனக் குறிப்பிடப்படுகிறான். 
* 'தேவர் கோட்டம்' என்பது இந்திரன் கோயில். 
* **தேவி** , **தேவியர்**  என்னும் சொற்கள் தமிழ் இலக்கியங்களில் மன்னனின் மனைவியைக் குறிக்கும்.
* தேவர்களை முன்னிலைப்மடுத்தும்போது 'தேவிர்காள்' என விளிப்பர். 
* ஈகைப்பண்பு கொண்டவனை ஒருபாடல் **தேவாதிதேவன்** என்று குறிப்பிடுகிறது. 

## தேவர் என்னும் சொல்
* தே < தேன்  = இனிமை
* தே < தேன் - உயரத்தில் இருக்கும் பொருள்
* இந்த வகையில் 'தே' என்னும் வேர்ச்சொல் இனிமையையும், உயர்வையும் குறிக்கும். 
* தே+அர்=தேவர்
* எனவே தேவர் என்னும் சொல் 'உயர்ந்தவர்', 'இனியவர்' என்னும் பொருள்களின் அடிப்படையில் தோன்றியது
* தேவர் - பலர்பால், தேவன் - ஆண்பால், தேவி - பெண்பால்

## அடிக்குறிப்பு

பகுப்பு:இந்து சமய தொன்மவியல் இனக்குழுக்கள்
பகுப்பு:இந்து தொன்மவியல்
டபிள்யூ. எம். எஸ். தம்பு

**டபிள்யூ. எம். எஸ். தம்பு** (*W. M. S. Tampoe*, **வில்லியம் மெக்கோவன் செல்வசாமி தம்பு** (*William McGowan Selvasamy Tampoe*, 1902 - அக்டோபர் 23, 1986) இலங்கைத் தமிழரும், தமிழ், சிங்களத் திரைப்படத் தயாரிப்பாளரும், இயக்குநரும் ஆவார். இவர் 1950கள், 60களில் பல புகழ் பெற்ற சிங்களத் திரைப்படங்களைத் தயாரித்து வெளியிட்டார். இந்தியாவிலும் பல தமிழ்த் திரைப்படங்களைத் தயாரித்துள்ளார்.

## வாழ்க்கைக் குறிப்பு
யாழ்ப்பாணத்தில் பிறந்த தம்பு, சட்டம் பயின்று கொண்டிருந்த போது, திரைப்படத்துறையில் ஆர்வம் காரணமாக படிப்பைக் கைவிட்டு சென்னை சென்றார். 1944 ஆம் ஆண்டு ‘பிரபாவதி’ என்ற தமிழ்ப் படத்தை வேறொருவருடன் கூட்டாகத் தயாரித்தார். பின்பு தனித்தும் சில படங்களைத் தயாரித்தார். தெய்வ நீதி (1947), கலாவதி (1951), நம் குழந்தை (1955), வைரமாலை (1956) உட்பட ஆறு தமிழ்த் திரைப்படங்களைத் தயாரித்தார். இந்தியத் தமிழ்த் திரையுலகில் இவர் சிலோன் தம்பு என அழைக்கப்பட்டார். மாடர்ன் தியேட்டர்ஸ் நிறுவனர் டி. ஆர். சுந்தரத்துடன் இணைந்து திரைப்பட ஏற்றுமதி, இறக்குமதித் தொழிலிலும் ஈடுபட்டார். இலங்கை திரும்பிய இவர் யாழ்ப்பாணத்தில் ‘ரீகல்’ என்ற பெயரில் திரையரங்கு ஒன்றைத் திறந்தார். அத்துடன் கொழும்பின் புறநகரான வெல்லம்பிட்டியில் ஆர்.ரீ. ஸ்டூடியோ என்ற பெயரில் திரைப்படக் கலையரங்கு ஒன்றையும் நிறுவினார்.

1958 ஆம் ஆண்டில் செப்பாலி என்ற சிங்களத் திரைப்படத்தை தனது மகன் ரொபின் தம்புவுடன் இணைந்து தயாரித்து வெற்றி கண்டார். இத்திரைப்படம் முழுமையாக இந்தியாவிலேயே தயாரிக்கப்பட்டது. தொடர்ந்து பல சிங்களத் திரைப்படங்களை இலங்கையில் தயாரித்தும் இயக்கியும் வெளியிட்டார். 1970 ஆம் ஆண்டில் வெண்சங்கு என்ற தமிழ்த் திரைப்படத்தைத் தயாரித்து இயக்கி வெளியிட்டார்.

டபிள்யூ. எம். எஸ். தம்புவின் மகன் ரொபின் தம்பு ஒரு பிரபல சிங்களத் திரைப்படத் தயாரிப்பாளரும் இயக்குநரும் ஆவார். இருவரும் இணைந்து பட திரைப்படங்களைத் தயாரித்தனர். ரொபின் தம்புவின் மகனின் பெயர் சஞ்சீவ் தம்பு. இவரும் திரைப்படத் தயாரிப்பில் ஈடுபட்டவர்.

## தயாரித்து இயக்கிய சில திரைப்படங்கள்
* வெண்சங்கு (1970)
* செப்பாலி (சிங்களம், 1958)
* ருகுணு குமாரி (சிங்களம், 1968)
* லண்டக்க மகிம (சிங்களம், 1965)
* செமிய பிரிந்தகே தேவியாய (சிங்களம்)
* சத்துட்டாய் குந்துலாய் (சிங்களம்)
* லயட்ட லய (சிங்களம்)
* தேவியாங்கே தீண்டுவ (சிங்களம்)

## தயாரித்த சில திரைப்படங்கள்
*தெய்வ நீதி (1947),
*கலாவதி (1951),
*நம் குழந்தை (1955),
*வைரமாலை (1956)

## மேற்கோள்கள்

பகுப்பு:1902 பிறப்புகள்
பகுப்பு:1986 இறப்புகள்
பகுப்பு:இலங்கைத் திரைப்பட இயக்குநர்கள்
பகுப்பு:இலங்கைத் திரைப்படத் தயாரிப்பாளர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:இலங்கைத் தமிழ்த் திரைப்படத் தயாரிப்பாளர்கள்
பகுப்பு:யாழ்ப்பாண மாவட்ட மக்கள்
பகுப்பு:சிங்களத் திரைப்படத் தயாரிப்பாளர்கள்
பகுப்பு:சிங்களத் திரைப்படத்துறையினர்
பகுப்பு:இலங்கைத் தமிழ்த் திரைப்பட இயக்குநர்கள்
ஐக்கிய அமெரிக்க கடல்சார் சிறப்புப் போர் மேம்பாட்டுக் குழு

**ஐக்கிய அமெரிக்க கடல்சார் சிறப்புப் போர் மேம்பாட்டுக் குழு** (*United States Naval Special Warfare Development Group*, அல்லது **DEVGRU** - *டெவ்குரு*) என்பது ஐக்கிய அமெரிக்காவின் நான்கு அந்தரங்க சிறப்புப் பிரிவு பயங்கரவாதத் தடுப்பு மற்றும் சிறப்பு நோக்கப் பிரிவுகளில் ஒன்று ஆகும். இது பொதுவாக *சீல் டீம் 6* (கடல், வான், தரை அணி 6) என அழைக்கப்பட்டது. ஆயினும் இவ் முன்னைய பெயர் 1987ல் கலைக்கப்பட்டது.

## குறிப்புகள்

பகுப்பு:ஐக்கிய அமெரிக்கப் படைத்துறை
கலிபோர்னியம்

**கலிபோர்னியம்** (*Californium*) என்பது கதிரியக்கத் தன்மை கொண்ட உலோகத் தனிமம். இதன் குறியீடு **Cf**, அணு எண்&nbsp;98, அணு நிறை 248. இத்தனிமம் முதற்தடவையாக 1950 ஆம் ஆண்டில் கலிபோர்னியா பல்கலைக்கழகத்தில் கியூரியம் ஆல்ஃபா துகள்களால் மோத விடப்பட்ட போது பெறப்பட்டது. ஆக்டினைடு வரிசையில் உள்ள இத்தனிமம் யுரேனியப் பின் தனிமங்களில் ஆறாவதாகும். கலிபோர்னியம் 252 என்னும் இதன் ஓரிடத்தான் அண்மைக்கதிர் மருத்துவத்தில் பயன்படுகிறது.

மிகவும் மாறுபட்டநியூட்ரான்களை கொடுக்கும் ஒரு தனிமமாகும் காலிபோர்னியம் 252 .இது தோற்றுவிக்கப் பட்டவிதம் விந்தையானது.யுரேனிய பிளவை ஆய்விலும் அணு ஆற்றல் ஆய்வின் பலனாகவும் பெறப்பட்ட தனிமம் இது.புளுட்டோனியம் தனிமத்தினைஅதிக செறிவுடையநியூட்ரான் பாய்வில் வைக்கும் போது,புளுட்டோனியம் காலிபோர்னியமாக மாற்றம் பெறுகிறது.இது (என்,ஆர்)வினை என்பது தெரிந்த ஒன்று.காலிபோர்னியத்தினை பெறுவது கடினமானது எனினும் மருத்துவத்திற்குப் போதுமான அளவு ஐக்கிய அமெரிக்க நாட்டில் இது தோற்றறுவிக்கப்பட்டுளது.ஆய்விற்காக சில கதிர் மருத்துவ மையங்களுக்கு அதனைக் கொடுத்து உதவி இருக்கின்றனர். கதிரியக்கம் மூலம்  சிதைவுறும் போது இது நியூட்ரான்களையும் வெளிப்படுத்துகிறது.97% காலிபோர்னியம் ஆல்ஃபா துகளைகளை உமிழ்கின்றன.இத்துகள்கள் கொள்கலனின் சுவர்களில் தடுக்கப் பட்டுவிடுகின்றன.மருத்துவத்தில் அதன் பங்கு இல்லை.3% காலிபோர்னியம் 252 கதிரியக்கம் காரணமாக 85.5 ஆண்டு அரை வாணாளுடன் உள்ளது.இதன் போது நான்கு நியூட்ரான்களும் காமா கதிரும் வெளிப்படுகின்றன.இந்த நியூட்ரான்களின் கதிர்வீச்சளவு காமாக் கதிர்களைப்போல் 1.7 மடங்கு அதிகமாக உள்ளது.இந் அளவுகள் ஒரு செ.மீ. தொலைவிற்கு அப்பால் இவ்வேற்பளவுகள் மாற்றம் கொள்கின்றன.இதற்கு முக்கியக் காரணம் காலிபோர்னியம் சிதைவின் போது தோன்றும் சில சேய்தனிமங்களில் இருந்து தோன்றும் காமாக் கதிர்களே ஆகும்.

கலிபோர்னியம் தரும் நியூட்ரான்களின் ஒப்பு கதிரியல் விளைவு கூடுதலாக உள்ளது கவனிக்கப்பட வேண்டும்.கலிபோர்னியத்தின் ஒப்பு  உயிரியல் விளைவு மூன்று என்று எடுத்துக் கொண்டால் ஒரு மைக்ரோ கிராம் காலிபோர்னியம்252 வும் ஒரு மில்லிகிராம் ரேடியமும் ஒரே விளைவுகளைக் கொடுப்பதாகக்கொள்ளலாம்.

## மேற்கோள்கள்

## வெளி இணைப்புகள்

* Californium at *The Periodic Table of Videos* (University of Nottingham)
* NuclearWeaponArchive.org – Californium
* Hazardous Substances Databank – Californium, Radioactive

பகுப்பு:தனிமங்கள்
பகுப்பு:செயற்கைத் தனிமங்கள்

பகுப்பு:ஆக்டினைடுகள்
கோபால்ட்-60

**கோபால்ட்டு-60** (*Cobalt-60*, ), என்பது கோபால்ட்டின் செயற்கைக் கதிரியக்கத் தன்மையுள்ள ஓரிடத்தான் ஆகும். இதன் அரைவாழ்வுக் காலம் 5.27 ஆண்டுகள். இது மருத்துவம், தொழில்துறை, உணவு பாதுகாப்பு, ஆய்வு எனப் பல துறைகளிலும் பயன்படுத்தப்படுகிறது. அதிக ஆற்றலுள்ள γ கதிர்களை வெளியிடும் கதிர் ஐசோடோப்புகளில் இதுவும் ஒன்று. வெப்ப நியூத்திரன்களைக் கொண்டு 27Co59 தாக்கும் போது 27Co60 கிடைக்கிறது. இயற்கையில் கிடைக்கும் கோபால்ட் 100% கதிரியக்கம் இல்லாததாகவேயள்ளது. கோபால்ட்-60 தோற்றுவிக்கப்படும் போது வெளிப்படும் அதிக ஆற்றல், ஒரு போட்டானாக வெளிப்படுகிறது.

இது, 27Co59 +n  --> 27Co60 +γ என்று குறிக்கப்படும். (n,γ) கருவினையின் போது தோன்றும் 27Co60 கிளர்ந்த நிலையிலேயே உள்ளது. இந்த கோபால்ட் 60, 0.059 MeV காமா குவாண்டத்தினை வெளியேற்றி, குறைந்த ஆற்றல் கொண்ட நிலைக்கு திரும்புகிறது. இது ஒரு ஐசோமெரிக் மாற்றம் இது நிகழ 10.5 நிமிடங்கள் வைப்படும் இதுவே அதன் அரை வாழ்வு ஆகும்.

இவ்வாறு பெறப்பட்ட கோபால்ட் 60 நிலையில்லாதது. இது ஒரு பீட்டத் துகளை வெளியிட்டு -இந்த   பீட்டாத் துகளின் ஆற்றல் 0.3 MeV - ஒரு   நிக்கல்28Ni60 ஐசோடோப்பாக மாறுகிறது. இதனை,

27Co60→28Ni60 + γ1 +γ2

இந்த இரு காமா குவாண்டம்களும் முறையே 1.17,1.33 MeV ஆற்றலுள்ளவையாகும். இந்த நிக்கல் ஐசோடோப்பும் கிளர்ந்த நிலையிலேயே உள்ளது. அதிக பிழையின்றி கோபால்ட் 60 ,1.25 MeV ஆற்றலுள்ள ஒரு காமா கதிரினை உமிழ்வதாகக் கொள்ளலாம். கோபால்டின் அரைவாழ்வுநேரம் 5.24 ஆண்டுகளாகும்.

கோபால்ட் 60 , 2.13 MeV ஆற்றலுள்ள ஒரு காமாக் கதிரையும் வெளியிடுவதாக புத்தகங்களில் உள்ளன. ஆனால் இது 0.001% ஆகும். எனவே இது பொதுவாக எடுத்துக் கொள்ளப்படுவதில்லை.

## மேற்கோள்கள்


## வெளி இணைப்புகள்
* Cobalt-60 , Centers for Disease Control and Prevention.
* NLM Hazardous Substances Databank&nbsp;– Cobalt, Radioactive
* Beta decay of Cobalt-60, HyperPhysics, Georgia State University.
* Dr. Henry Kelly. Cobalt-60 as a Dirty Bomb , Federation of American Scientists, March 6, 2002.

பகுப்பு:ஓரிடத்தான்கள்
ஐக்கிய அமெரிக்க கடற்படையின் கடல், வான், தரை அணிகள்

**ஐக்கிய அமெரிக்கக் கடற்படையின் கடல், வான், தரை அணிகள்** (*United States Navy's *'Se**a, **A**ir, **L*'and Teams* அல்லது சுருக்கமாக *Navy SEALs* - *நேவி சீல்ஸ்*) என்பது ஐக்கிய அமெரிக்க கடற்படையின் முக்கியமான சிறப்பு நடவடிக்கைகள் படையும் ஐக்கிய அமெரிக்காவின் கடல்சார் பிரத்தியோக போர் கட்டளை மற்றும் சிறப்பு நடவடிக்கைகள் கட்டளையின் ஒர் பகுதியும் ஆகும்.

## உசாத்துணை

பகுப்பு:ஐக்கிய அமெரிக்கப் படைத்துறை
இந்து அண்டவியல் கட்டுரைகளின் பட்டியல்

;தோற்றம்
** இரணிய கர்ப்பம்  
** ஆனந்த தாண்டவம்

;அழிவு
** பிரளயம் (நைமித்திகம் பிராகிருதம் ஆத்தியந்திகம்)  
# நித்திய பிரளயம்
# நைமித்திக பிரளயம்
# அவாந்தர பிரளயம்
# மத்திம பிரளயம்
# மகா பிரளயம்
** பிரளய தாண்டவம்
** சமுத்திர மந்தனம் 

* இந்துக் காலக் கணிப்பு முறை
* முறைகள்
** சந்திரமானம் (தமிழ் முறை, மலையாள முறை, வங்காள முறை, ஒரியா முறை)  
** சூரியமானம்  
** சந்திரசூரியமானம் (அமாந்த முறை, பூர்ணிமாந்த முறை)
** 
* அளகுகள்
** கல்பகாலம் (பிரம்மாவின் ஒரு பகல்/இரவு)  
** மனுவந்தரம் (மனுவின் வாழ்நாள்) = 71 * 4,320,000 வருடங்கள் 
** சதுர்யுகம் 
** யுகம்  (4'320'000 வருடங்கள்)  
** கிருத யுகம் (1,728,000 வருடங்கள்) 
** திரேதா யுகம் (1,296,000 வருடங்கள்) 
** துவாபர யுகம் (864,000 வருடங்கள்) 
** கலி யுகம் (432,000 வருடங்கள்) 
** 
** சிவலோகம் 
** வைகுந்தம் 
** கோலோகம் 
** 
* லோகம்
** பிரம்மாண்டம் ( பூலோகம்
** புவர்லோகம்
** சுவர்லோகம்
** மஹர்லோகம்
** ஜனலோகம்
** தபோலோகம்
** சத்திய லோகம் 
** அதல லோகம்
** விதல லோகம்
** சுதல லோகம்
** தலாதள லோகம்
** மஹாதள லோகம்
** பாதாள லோகம்
** ரஸதல லோகம் )

பகுப்பு:இந்து சமய பட்டியல் கட்டுரைகள்
பாற்கடலைக் கடைதல்

**பாற்கடலைக் கடைதல்**, அல்லது **சமுத்திர மந்தனம்** (**Samudra Manthana** ()), என்பது தேவர்களாலும், அசுரர்களாலும் பாற்கடல் கடையப்பட்ட நிகழ்வாகும். இந்நிகழ்வு இந்து தொன்மவியலில் பெரும் நிகழ்வாக அமைந்துள்ளது.

## புராண வரலாறு

பாற்கடல் கடையப்பட்ட நிகழ்வானது அமுதத்திற்காக தேவர்களும், அசுரர்களும் இணைந்து பாற்கடலை கடைந்தார்கள் எனவும், தேவர்களின் நிதிநிலை ஆதாரங்கள் தீர்ந்தமையால் பாற்கடலை கடைந்தார்கள் எனவும் இரண்டு விதமாக கூறப்படுகிறது.

இந்து தொன்மவியலில் பாற்கடல் கடைதல் பெரும் நிகழ்ச்சியாகும். அமுதத்திற்காக வேண்டி பாற்கடலை கடைய தேவர்களும், தேவர்களின் அரசனான இந்திரனும் முடிவு செய்தார்கள். அதற்காக மந்திர மலையை மத்தாகவும், சிவபெருமானின் கழுத்தில் நாகாபரணமாக இருக்கும் வாசுகி பாம்பினை கயிறாகவும் கொண்டு கடைய முடிவெடுத்தார்கள். அதற்கு தேவர்கள் மட்டும் போதாதென அரக்கர்களுக்கும் சமபங்கு தருவதாக கூறி அவர்களையும் அழைத்தார்கள். வாசுகி பாம்பின் ஒரு புறம் தேவர்களும், மறுபுறம் அரக்கர்களும் இணைந்து பாற்கடலை கடையத் தொடங்கினார்கள்.

மந்திரமலையானது பாற்கடலினுள் மூழ்க தொடங்கியது. எனவே திருமால் ஆமையாக அவதாரம் எடுத்து, மந்திர மலையை தாங்கினார். தேவர்களும் அரக்கர்களும் மீண்டும் பாற்கடலை கடைந்தனர். நீண்ட நேரம் கடைந்ததன் காரணமாக வாசுகி பாம்பினால் வலி தாங்க முடியாமல் ஆலகால விஷத்தினை கக்கியது. அவ்விசம் தேவர்களையும், அசுரர்களையும் துரத்தியது. எனவே அதனைக் கண்டு பயம் கொண்டு சிவபெருமான் இருக்கும் கைலாயத்திற்கு சென்றனர். கைலாயத்தினை வலம் வருகையில் எதிர்நின்று அவ்விசம் விரட்டியமையால், மறு திசையில் சென்றாரகள். இவ்வாறான வலம் வரும் முறை சோம சூக்தப் பிரதட்சணம் என்று அழைக்கப்படுகிறது. அந்த விசத்தினால் உலகில் உள்ள உயிர்கள் அனைத்தும், தேவர்களும், அரக்கர்களும், இன்னபிற தேவகனங்களும் அழிய நேரிடும் என்பதால் அனைவரும் சிவபெருமானிடம் தங்களை காக்குமாறு வேண்டினார்கள்.

சிவபெருமான் அந்த ஆலகால விசத்தினை உண்டார். அவருடைய வயி்ற்றுக்குள் இருக்கும் உலக உயிர்களை விசம் அழிக்காமல் இருக்க, பார்வதி தேவி சிவபெருமானது கண்டத்தை பிடித்தார். அதனால் சிவபெருமானுடைய கண்டத்தில் விசம் தங்கி, நீலகண்டமாக உருவாகியது. அதன் பின் மீண்டும் அரக்கர்களும், தேவர்களும் பாற்கடலை கடைந்தார்கள்.

## பாற்கடலில் இருந்து தோன்றியவை
* ரம்பை, ஊர்வசி, மேனகை, திலோத்தமை, கிருகத்தலை, சிகத்தலை, சகசந்திசை, பிரமலோசத்தி, அநுமுலோசை, கிருதாசி, விசுவாசி, உருப்பசி, பூர்வசித்தி,சங்கநிதி, பதுமநிதி, சிந்தாமணி, இரதி, இலக்குமி, அகலிகை, இந்திராணி, ஸகேசி, மஞ்சுகோஷ், சித்திரலேகை என அறுபதாயிரம் (60,000) அரம்பையர்கள் 
* உச்சை சிரவஸ் எனும் வெள்ளைக்குதிரை (உச்சைச்சிரவம்)
* ஐராவதம் என்ற வெள்ளை யானை, புண்டரீகம், வாமனம், குமுதம், அஞ்சனம், புட்பதந்தம், சார்வபௌமம், சுப்பிரதீகம் என எட்டு யானைகள்.
* கௌஸ்துபமணி, சிந்தாமணி, கவுத்துவமணி
* கற்பக மரம், பாரிஜாதம், ஹரிசந்தனம், சந்தனம், மந்தாரம் முதலிய ஐந்து மரங்கள் 
* மதுரசம்
* பிரம்ம தண்டலம் - பிரம்ம கமண்டலம்
* சூரியமணி, சமந்தகமணி, கவுஸ்துபமணி, தேவதத்த சங்கு, புஷ்பகவிமானம், நந்தி கோஷ ரதம் 
* ஆலகால விஷம்
* வாருணி 
* தன்வந்திரி, சூரியன், சந்திரன்
* மூதேவி, சீதேவி, தாரை, சரஸ்வதி, லட்சுமி
* சங்கநிதி, பதுமநிதி, சந்திரன்,  முதலிவைகளும், அதன் பின் இறுதியாக அமுதமும் வெளிவந்தது.
* பத்மம், மஹாபத்மம், மகரம், கச்சபம், குமுதம், நந்தம், சங்கம், நீலம், ஜஜபத்மினி வண்டோகை, மனோகை, பிங்களிகை, பதுமை, சங்கை, வேசங்கை,காளை, மகாகாளை, சர்வரத்னம் நவநிதிகள்

## இவற்றையும் காண்க
* பிரதோசம்
* நந்தி
* சோம சூக்தப் பிரதட்சணம்

## ஆதாரங்கள்


## வெளி இணைப்புகள்

பகுப்பு:இந்து தொன்மவியல்
முதலாம் செலஸ்தீன் (திருத்தந்தை)

**திருத்தந்தை புனித முதலாம் செலஸ்தீன்** (, ) கத்தோலிக்க திருச்சபையின் 43ஆம் திருத்தந்தையாக செப்டம்பர் 10, 422 முதல் சூலை 26, 432 வரை பணியாற்றினார்.  அவரது ஆட்சிக்காலம் நவம்பர் 3ஆம் நாள் தொடங்கியதாக "திருத்தந்தையர் நூல்" (*Liber Pontificalis*) என்னும் நூல் கூறினாலும், தில்லெமோன் போன்ற வரலாற்றாசியர்கள் கருத்துப்படி செலஸ்தீனின் ஆட்சி தொடக்கம் செப்டம்பர் 10ஆம் நாள் ஆகும்.

## வரலாற்று ஆதாரங்கள்
திருத்தந்தை முதலாம் செலஸ்தீன் உரோமைப் பேரரசின் கம்பானியா என்னும் பிரதேசத்தில் பிறந்தவர். அவருடைய தந்தை பெயர் பிரிஸ்குஸ். அவர் சிறிது காலம் மிலான் நகரில் புனித அகுஸ்தீனோடு வாழ்ந்ததாகத் தெரிகிறது. அகுஸ்தீன் செலஸ்தீனுக்கு எழுதிய ஒரு கடிதம் உள்ளது. திருத்தந்தை முதலாம் இன்னசென்ட் என்பவர் 416இல் எழுதிய ஓர் ஆவணத்தில் "திருத்தொண்டர் செலஸ்தீன்" என்று திருத்தந்தை செலஸ்தீனைக் குறிப்பிட்டுள்ளார்.

## செலஸ்தீனின் ஆட்சி

திருத்தந்தை செலஸ்தீன் திருவழிபாட்டில் சில பகுதிகளை ஆக்கியதாகத் தெரிகிறது. ஆயினும் இதுபற்றி உறுதியான செய்தி இல்லை. 431இல் நிகழ்ந்த எபேசுஸ் பொதுச்சங்கத்தில் அவர் நேரடியாகக் கலந்துகொள்ளாவிடினும் அதில் பங்கேற்க பதிலாள்களை அனுப்பினார். அச்சங்கத்தில் நெஸ்தோரியர்களின் தப்பறைக் கொள்கை கண்டிக்கப்பட்டது. அத்தருணத்தில் அவர் எழுதிய நான்கு மடல்கள் மார்ச்சு 15, 431 என்னும் தேதியைக் கொண்டுள்ளன. அம்மடல்கள் ஆப்பிரிக்கா, இல்லீரியா, தெசலோனிக்கா மற்றும் நார்போன் என்னும் பகுதிகளில் ஆண்ட ஆயர்களுக்கு எழுதப்பட்டவை. இலத்தீன் மொழியில் எழுதப்பட்ட அம்மடல்களின் கிரேக்க மொழிபெயர்ப்பு கிடைத்துள்ளது. மூல ஏடு கிடைக்கவில்லை.

## மறைபரப்புப் பணி

செலஸ்தீன் கத்தோலிக்க கிறித்தவ கொள்கைகளைப் பாதுகாப்பதில் தீவிரம் காட்டினார். பெலாஜியுஸ் (Pelagianism) என்பவர் போதித்த தவறான கொள்கையை அவர் கண்டித்தார். மேலும் அயர்லாந்து நாட்டில் கிறித்தவத்தைப் பரப்புவதற்காக பல்லாதியுஸ் என்பவரை அனுப்பிவைத்தார். அவரைத் தொடர்ந்து அயர்லாந்தில் கிறித்தவ மறையை அறிவிக்கச் சென்றவரே புனித பேட்ரிக் (Saint Patrick) ஆவார்.

உரோமையில் நோவாசியன் என்பவர் போதித்த தவறான கொள்கைகளையும் செலஸ்தீன் கண்டித்தார் (Novatians)

## இறப்பு

திருத்தந்தை முதலாம் செலஸ்தீன் 432, சூலை 26ஆம் நாள் உயிர்துறந்தார். அவரது உடல் உரோமை சலாரியா வீதியில் அமைந்த புனித பிரிசில்லா சுரங்கக் கல்லறையில் (St. Priscilla) அடக்கம் செய்யப்பட்டது. பின்னர் அது புனித பிரசேதே கோவிலுக்கு மாற்றப்பட்டது.

## கலை உருவில்

புனித முதலாம் செலஸ்தீன் உருவப்படத்தில் ஒரு புறா, பறவைநாகம், தீப்பிழம்பு போன்றவை உருவகமாகச் சித்தரிக்கப்படுவது வழக்கம். உரோமைத் திருச்சபையும் கீழைத் திருச்சபையும் இவரை ஒரு புனிதராகக் கருதி வணக்கம் செலுத்துகின்றன.

## குறிப்புகள்

## வெளி இணைப்புகள்
*Opera Omnia by Migne Patrologia Latina
*Opera Omnia by Migne Patrologia Latina with analytical indexes
* Saint Celestine I 

பகுப்பு:422 இறப்புகள்
பகுப்பு:திருத்தந்தையர்கள்
பகுப்பு:கிறித்தவப் புனிதர்கள்
பகுப்பு:இத்தாலிய திருத்தந்தையர்கள்
பகுப்பு:432 இறப்புகள்
எட்டாம் வேற்றுமை

தமிழில் பெயரை பெயரை வேறுபடுத்திக் காட்டுவன வேற்றுமை (தமிழ் இலக்கணம்). தொல்காப்பியர் காலத்துக்கு முன்னர் தமிழில் வேற்றுமையை ஏழு வகையாக மட்டும் கொள்ளும் வழக்கம் இருந்தது. 	 தொல்காப்பியர் இதனை எட்டு எனக் காட்டினார்.  **எட்டாம் வேற்றுமை** என எண்-வரிசையில் பெயரிடப்பட்டுள்ள இதனை **விளி வேற்றுமை** என இதன் செயல்பாட்டு நோக்கிலும் பெயரிட்டு வழங்கி வந்தனர். எழுவாய் வேற்றுமையில் வினையாற்றும் பெயர் அழைக்கப்பட்டு விளி கொள்ளும்போது எட்டாம் வேற்றுமையாக மாறும்.  தொல்காப்பியத்தில் பெயர்ச்சொல் எட்டாம் வேற்றுமையாக மாறும் பாங்கு தனியாக 27 நூற்பாக்களில் விளக்கப்பட்டுள்ளன.

தொல்காப்பியருக்கு முந்திய காலத்தில் விளி-வேற்றுமையைப் **பெயரது விகாரம்** எனக் கருதினர்.   

நன்னூலானது தொல்காப்பியர் வேற்றுமை எட்டு எனக் கொண்டதை வழிமொழிகிறது.  விளி கொள்ளும்போது இன்னின்ன ஈற்றெழுத்துச் சொற்கள் இன்னின்னவாறு திரிந்து விளி கொள்ளும் எனக் காட்டுகிறது. 
## விளி  கொள்ளும் உயிரீறு சொற்கள்

## விளி கொள்ளும் மெய்யிறுதிச் சொற்கள்
* [ன்], [ர்], [ல்], [ள்] அல்லாத மெய்யெழுத்துக்கள் விளி கொள்ளா.
* தான், யான், நீயிர், அவன் , யாவன்  - என்பன விளி கொள்ளா.

## விரவுப் பெயர்கள்
உயர்திணைக்கும் அஃறிணைக்கும் பொதுவான பெயர்களை விரவுப்பெயர் என்பர்.

## விளி ஏற்கும் அஃறிணைப் பெயர்கள்
'ஏ' என்னும் விளி-உருபு ஏற்று வரும். எடுத்துக்காட்டு:

## சிறப்புக் குறிப்புகள்
* அம்மா சாத்தா - என்னும் தொடரில் அம்மா என்பது விளி. இது 'அம்ம' என்னும் சொல்லின் நீட்டம் 
* நம்பி என்பதன் அண்மை விளி **நம்பி**. சேய்மை விளி **நம்பீ**. மிகு-சேய்மை விளி **நம்பீஇ**. 
* தமன், தமள், தமர், நமன், நமள், நமர், நுமன், நுமள், நுமர், எமன், எமள், எமர், எம்மான், எம்மாள், எம்மார், நும்மான், நும்மாள், நும்மார் முதலான தன்மை, முன்னிலை, படர்க்கைப் பெயர்கள் விளி ஏற்பதில்லை. 

## அடிக்குறிப்பு

பகுப்பு:வேற்றுமைத்தொகை வகைகள்
ரொபின் தம்பு

**ரொபின் தம்பு** (*Robin Tampoe*, டிசம்பர் 29, 1930 - மார்ச் 23, 2000) என அழைக்கப்படும் **ரவீந்திரா குமாரசுவாமி தம்பு** (*Rabindra Commarasamy Tampoe*) இலங்கையின் முன்னோடித் திரைப்படத் தயாரிப்பாளரும் இயக்குநரும் ஆவார். தமிழரான இவர் சிங்கள மொழித் திரைப்படங்களையே தயாரித்தார். இவர் தயாரிப்பாளரும் இயக்குனருமான டபிள்யூ. எம். எஸ். தம்புவின் மகன் ஆவார்.

## வாழ்க்கைச் சுருக்கம்
யாழ்ப்பாணத்தில் பிறந்த ரொபின் தம்பு யாழ்ப்பாணம் மத்திய கல்லூரியில் கல்வி கற்றார். 1950களின் நடுவில் கொழும்பு சட்டக் கல்லூரியில் சட்டம் பயில இணைந்தார். ஆனாலும், திரைப்படத் துறையில் ஆர்வம் மிகுந்து தனது 25வது அகவையில் தனது தந்தையாரின் வழியில் திரைப்படத் தொழிலில் இறங்கினார். 1958 ஆம் ஆண்டில் தந்தையாருடன் இணைந்து செப்பாலி என்ற சிங்களத் திரைப்படத்தை இயக்கினார். இத்திரைப்படம் முழுமையாக இந்தியாவில் தயாரிக்கப்பட்டது. 1960 ஆம் ஆண்டில் சிங்களத் திரைப்படங்கள் இந்தியாவில் தயாரிக்கப்படுவது தடை செய்யப்பபட்ட பின்னர், தந்தையும் மகனும் இலங்கையில் தமது தொழிலை ஆரம்பித்தனர். 1959 முதல் 1974 ஆம் ஆண்டுக் காலப்பகுதியில் 20 திரைப்படங்களைத் தயாரித்துள்ளார். இவர் ஜா-எல என்ற இடத்தைச் சேர்ந்த ரீட்டா பெர்னாண்டோ என்னும் சிங்களப் பெண்ணைத் திருமணம் புரிந்தார். இவர்களுக்கு ஆறு பிள்ளைகள். மூத்தவர் விலாசினி தம்பு-ஹாட்டின் ரீயூனியன் பல்கலைக்கழகத்தில் மூத்த விரிவுரையாளராகப் பணியாற்றுகிறார். தனது தந்தையின் வாழ்க்கை வரலாற்றை இவர் நூலாக வெளியிட்டுள்ளார். ரொபின் தம்புவின் மகன் சஞ்சீவ் தம்புவும் திரைப்படத் தயாரிப்பில் ஈடுபட்டவர்.

ரொபின் தம்பு திரைப்படத் தயாரிப்பில் மட்டுமல்லாது திரைப்பட இறக்குமதித் தொழிலும் ஈடுபட்டார். அத்துடன், கொழும்பு, மற்றும் வெளியூர்களில் பல திரையரங்குகளையும் சொந்தமாக இயக்கினார். இவற்றில் யாழ்ப்பாணத்தில் உள்ள ரீகல், வெல்லம்பிட்டி விலாசினி திரையரங்குகள் குறிப்பிடத்தக்கவை. 1983 ஆம் ஆண்டில் இலங்கையில் இனக்கலவரம் வெடித்ததை அடுத்து இவர் திரைப்படத் தொழிலில் இருந்து விலகிக் கொண்டார்.

## இயக்கிய திரைப்படங்கள்
* செப்பாலி (1958)
* சிரிமாலி (1959)
* சுவினீத்தா லலானி (1961)
* சுகத தேவி பிதுமா (1962)
* உடு சந்தே களு வல (1963)
* சுலலிதா சோபனி (1964)
* சாமஜே அப்பி ஒக்கொம சமனாய் (1964)
* சுதோ சுது (1965)
* சஞ்சீவன செவனெல்லே (1966)
* மகாதெனா முத்த (1966)
* சனசிலி சுவய (1966)
* தேகக்கக துக்க (1968)
* பிக் பொக்கெட் (1969)
* அத மெகெமாய் (1972)
* சுரேக்கா (1974)

## மேற்கோள்கள்

பகுப்பு:இலங்கைத் திரைப்பட இயக்குநர்கள்
பகுப்பு:2000 இறப்புகள்
பகுப்பு:சிங்களத் திரைப்படத் தயாரிப்பாளர்கள்
பகுப்பு:1930 பிறப்புகள்
பகுப்பு:யாழ்ப்பாணம் மத்திய கல்லூரி பழைய மாணவர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் திரைப்படத் தயாரிப்பாளர்கள்
பகுப்பு:இலங்கைத் தமிழ்த் திரைப்பட இயக்குநர்கள்
மால்மோ

**மால்மோ** (Malmö), மக்கள்தொகை அடிப்படையில் சுவீடனில் உள்ள மூன்றாவது பெரிய நகரமாகும். இது, மால்மோ நகராட்சி மற்றும் இசுகோனே (Skåne) மாவட்டத்தின் தலைமையிடமாக விளங்குகிறது.  மால்மோவின் ஒரு பகுதி புர்லோவ் நகராட்சியில் உள்ளதால், இது இரு நகராட்சி வட்டாரத்தில் உள்ளது எனலாம்.

## மேற்கோள்கள்

பகுப்பு:சுவீடன்
ஆயுதப்பரிகரணம்

**ஆயுதப் பரிகரணம்** என்பது ஆயுதங்களைக் குறைத்தல், கட்டுப்படுத்தல், அழித்தல் என்று பொதுவாக பொருள் கொள்ளப்படுகிறது. எனினும் ஆயுதப்பரிகரணம் மற்றும் ஆயுத கட்டுப்பாடு என்பன ஒன்றுக்கொன்று முரண்பாடுடையன. அணு ஆயுதங்களின் பயன்பாட்டைக் குறைக்க, அழிக்க அணு ஆயுதப் பரிகரணங்கள் உண்டு. இதற்கான மாநாடுகள் பல நிகழ்ந்துள்ளன.

## இணைப்புகள்
* ஐ.நா சபையின் ஆயுதப் பரிகரணக் குழு

## மேற்கோள்கள்

பகுப்பு:ஆயுதங்கள்
பொன். செல்வராசா

**பொன்னம்பலம் செல்வராசா** (*Ponnambalam Selvarasa*) இலங்கைத் தமிழ் அரசியல்வாதியும், இலங்கைத் தமிழரசுக் கட்சியின் நாடாளுமன்ற உறுப்பினரும் ஆவார்.

## அரசியலில்
செல்வராசா தமிழர் விடுதலைக் கூட்டணியின் சார்பில் மட்டக்களப்பு மாவட்டத்தில் 1994 நாடாளுமன்றத் தேர்தலில் போட்டியிட்டு, நாடாளுமன்றத்திற்குத் தெரிவானார். 2000 ஆம் ஆண்டுத் தேர்தலில் போட்டியிட்டுத் தோல்வியடைந்தார்.

2001 ஆம் ஆண்டில் தவிகூ, தமிழ் காங்கிரசு, ஈழமக்கள் புரட்சிகர விடுதலை முன்னணி, தமிழீழ விடுதலை இயக்கம் ஆகியன இணைந்து தமிழ்த் தேசியக் கூட்டமைப்பு (ததேகூ) என்ற அரசியல் கூட்டணியை நிறுவினர். செல்வராசா மட்டக்களப்பு மாவட்டத்தில் ததேகூ சார்பில் 2010 நாடாளுமன்றத் தேர்தலில் போட்டியிட்டு மீண்டும் நாடாளுமன்றம் சென்றார்.

## மேற்கோள்கள்
* 

பகுப்பு:1946 பிறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
சந்திரநேரு சந்திரகாந்தன்

**சந்திரநேரு சந்திரகாந்தன்** (*Chandra Nehru Chandrakanthan*) இலங்கைத் தமிழ் அரசியல்வாதியும், முன்னாள் தமிழ்த் தேசியக் கூட்டமைப்பு நாடாளுமன்ற உறுப்பினரும் ஆவார்.

## அரசியலில்
சந்திரகாந்தன் படுகொலை செய்யப்பட்ட ததேகூ நாடாளுமன்ற உறுப்பினர் அரியநாயகம் சந்திரநேருவின் மகன் ஆவார்.

தமிழ்த் தேசியக் கூட்டமைப்பின் நாடாளுமன்ற உறுப்பினராக இருந்த யோசப் பரராஜசிங்கம் 2005 டிசம்பர் 24 இல் படுகொலை செய்யப்பட்டதை அடுத்து, அவரது இடத்திற்கு சந்திரகாந்தன் தேசியப் பட்டியல் மூலம் தெரிவானார். இவர் செப்டம்பர் 2006 முதல் பெப்ரவரி 2010 வரை இலங்கை நாடாளுமன்ற உறுப்பினராகப் பதவியில் இருந்தார்.

2010 நாடாளுமன்றத் தேர்தலில் இவர் அம்பாறை மாவட்டத்தில் ததேகூ சார்பில் போட்டியிட்டுத் குறைந்தளவு வாக்கு வித்தியாசத்தில் தோல்வியடைந்தார்.

## மேற்கோள்கள்

பகுப்பு:இலங்கைத் தமிழ் அரசியல்வாதிகள்
பகுப்பு:இலங்கை கிறித்தவர்கள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
இசை தொடர்பான செயற்கை உறுப்புகள்

கனடாவில் உள்ள மக்-கில் பல்கலைக்கழக விஞ்ஞானிகள், வடிவமைத்து வரும் நவீன இசைக் கருவிகள் தான் ** இசை தொடர்பான செயற்கை உறுப்புகள் ** (Musical Prostheses). உடல் அசைவுகளில் இருந்து இசை உருவாக்கும் இக்கருவிகள் அனைத்தும் மனித உடலில் உள்ள முதுகெலும்பு மற்றும் கை கால்கள் போன்று எளிதில் வளையக்கூடிய வகையில் வடிவமைக்கப்பட்டு வருகின்றன.

2010-ம் ஆண்டு தொடங்கி மக்-கில் பல்கலைக்கழகத்தைச் சேர்ந்த விஞ்ஞானிகள் குழு எண்மிய இசைக் கருவிகளை இசை தொடர்பான செயற்கை உறுப்புகள் என்ற பெயரில் அமைத்துள்ளனர்.

## மேற்கோள்கள்

பகுப்பு: இசை
ஸ்கைலேப்

**விண்ணாய்வகம்** (*Skylab*) அமெரிக்காவின் நாசாவால் ஏவப்பட்ட ஆளில்லாத விண்வெளி ஓடம் ஆகும். 1973 முதல் 1979 விண்வெளி ஓடமாக சுற்றிய இது ஆளில்லாததும் சூரிய ஒளியால் இயக்கம் கொண்டதும் ஆகும். இதன் எடை 77 டன்.  இது சனிக்கோள்- ஐந்தாம் வகை ஏவு ஊர்தியால் விண்ணில் ஏவப்பட்டது. 1973-1974 காலகட்டதில் மட்டும் மூன்றுமுறை ஒரு நல்ல செயல் வடிவம் கொண்ட தொகுப்பு விண் ஆய்வகம் (Apollo command/service Module)(CSM) விண்வெளி வீரர்களுடன் விண்வெளிக்கு  அனுப்பப்பட்டது. ஒவ்வொரு முறையும் மூன்று நபர்கள் கொண்ட குழுக்கள் முறையே 28, 59 மற்றும் 84 நாட்கள் அங்கு தங்கினார்கள்.
   

## படங்கள்

File:Skylab Latrine.jpg
File:Skylab mockup Smithsonian NASM.jpg
File:Skylab2 1974 Issue-10c.jpg
File:Skylab labeled.jpg
File:USNS Vanguard.jpg


## மேற்கோள்கள்

பகுப்பு:செயற்கைக் கோள்கள்
பகுப்பு:அமெரிக்க விண்வெளித் திட்டங்கள்
ஜான் பார்டீன்

**ஜான் பார்டீன்** (*John Bardeen*, மே 23, 1908 – சனவரி 30, 1991) அமெரிக்க இயற்பியலாளரும், மின்பொறியியலாளரும் ஆவார். கணித இயற்பியலில் ஆய்வு மேற்கொண்டு பிறின்சுடன பல்கலைக்கழகத்தில் முனைவர் பட்டம் பெற்றார். அமெரிக்கக் கடல் போர் ஆய்வகத்தில், இரண்டாம் உலகப் போர்க் காலத்தில் பணியாற்றினார். அதன் பின் பெல் தொலைபேசி ஆய்வகத்திலும் பணியில் இருந்தார்.

இயற்பியலுக்கான நோபல் பரிசை இரு தடவைகள் வென்ற ஒரே ஒருவர் இவராவார். முதலில் 1956 ஆம் ஆண்டில் திரிதடையத்தைக் கண்டுபிடித்தமைக்காக வில்லியம் ஷாக்லி, வால்ட்டர் பிராட்டன் ஆகியோருடனும், 1972 ஆம் ஆண்டில் மீக்கடத்துதிறன் கோட்பாட்டினை சீர்செய்தமைக்காக லியோன் கூப்பர், ஜான் சிறீபர் ஆகியோருடனும் இணைந்து இரு தடவைகள் நோபல் பரிசுகளை வென்றார். பின்நாளைய மீகடத்தல் ஆய்வுகளுக்கு இவர்கள் கண்டுபிடிப்பே அடிப்படையாகும். குறைகடத்திகளின் பண்புகளைப் பற்றி விரிவாக ஆய்ந்துள்ளார்.

1990 ஆம் ஆண்டில், ஜான் பார்டீன் *லைஃப்*' இதழின் "நூற்றாண்டின் புகழ்பெற்ற 100 அமெரிக்கர்கள்" பட்டியலில் இடம்பெற்றார்.

## மேற்கோள்கள்

பகுப்பு:1908 பிறப்புகள்
பகுப்பு:1991 இறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:அமெரிக்க இயற்பியலாளர்கள்
பகுப்பு:அமெரிக்க அறியொணாமையியலாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
சிறப்புப் படைகள் (ஐக்கிய அமெரிக்கத் தரைப்படை)

**ஐக்கிய அமெரிக்கத் தரைப்படையின் சிறப்புப் படைகள்** (*United States Army Special Forces* அல்லது *Green Berets* - பச்சை வட்ட வடிவத் தொப்பி) அல்லது **கிறீன் பரட்** எனப்படுவது ஐந்து முதன்மையான பணிகளைக் கொண்ட சிறப்பு நடவடிக்கைகள் படை ஆகும். அப்பணிகளாவன: மரபற்ற போர் (சிறப்பு படைகளின் முதலாவதும் முக்கியமானதுமான பணி), வெளிநாட்டு உள்ளகப் பாதுகாப்பு, சிறப்புப் புலனாய்வு, நேரடி நடவடிக்கை மற்றும் பயங்கரவாதத் தடுப்பு என்பனவாகும். முதல் இரண்டும் மொழி, கலாச்சாரம், பயிற்சி கொடுக்கும் திறமை ஆகியவற்றை தொடர்புபட்ட நாட்டு படையுடன் முதன்மைப்படுத்திக் காணப்படுகின்றது. ஏனைய பணிகளான தேடி மீட்டல், போதைப்பொருள் எதிர்ப்பு, பரவல் எதிர்ப்பு, போதைப்பொருள் தடுப்பு, மனிதநேயப் பணிகள், மனிதநேய ரீதியான வெடிபொருள் செயலிழப்பு, தகவல் நடவடிக்கைகள், அமைதி காத்தல், உளவியல் ரீதியான நடவடிக்கைகள், பாதுகாப்பு உதவி மற்றும் குற்றவாளியைக் கண்டுபிடித்தல் ஆகியன இரண்டாம்பட்ச பணிகளாகக் காணப்படுகின்றன. இவற்றின் நடவடிக்கை நுட்பங்கள் பல மர்மமானவை, ஆனால் சில புனைவற்ற செயல்களாகவும் போதனை கையேடுகளாகவும் உள்ளன.

## இவற்றையும் பார்க்க
* நேவி சீல்ஸ்
* டெல்டா படை

## உசாத்துணை

பகுப்பு:ஐக்கிய அமெரிக்கப் படைத்துறை
கிறிஸ்து வெண்பா (நூல்)

**கிறிஸ்து வெண்பா** என்னும் காப்பியம் கி.மு.ம.மரியந்தோனி என்பவரால் பாடப்பெற்றுள்ளது. இயேசு கிறித்துவின் போதனைகட்கு வெண்பா வடிவம் தந்து பாடப்பட்டதே கிறிஸ்து வெண்பா ஆகும்.

தமிழகம் வந்து கிறித்தவ சமயக் கருத்துகளைப் போதித்த புனிதர்களான புனித தோமா, புனித சவேரியார் ஆகியோரது வரலாறுகளும் இக்காப்பியத்தில் காணப்படுகின்றன.

## இயேசுவின் அன்பு

பெலிக்கான் பறவை தன் குஞ்சுகளுக்கு உணவாக தனது நெஞ்சைக் கீறி இரத்தத்தை ஊட்டும் என்னும் புராதனச் செய்தி உண்டு. இயேசு மனிதகுல மீட்புக்காக சிலுவையில் தமது இரத்தத்தைச் சிந்தி மக்களுக்கு இறைவாழ்வு நல்கியதால் அவரை பெலிக்கான் பறவைக்கு ஒப்பிடுவது கிறித்தவ மரபு. இதை ஆசிரியர்,


*பெலிக்கான் தன் குஞ்சுகளைப் போசிக்க வேண்டி*
*கலங்காது தன்னுடலைக் கொத்தி - வலிதில்*
*உயிர்விட்ட தன்மைபோல் யேசு தமையே*
*உயிர்கொடுத்து மீட்டார் உகந்து.*

எனப் பாடுகிறார்.

## ஆதாரம்
இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).

பகுப்பு:கிறித்தவத் தமிழ்க் காப்பியங்கள்
பிள்ளை வெண்பா என்னும் தெய்வசகாயன் திருச்சரிதை

**பிள்ளை வெண்பா என்னும் தெய்வசகாயன் திருச்சரிதை** என்னும் கிறித்தவக் காப்பியத்தைப் பாடியவர் தஞ்சாவூரைச் சேர்ந்த புலவர் சூ. தாமஸ் என்பவர்.

## அருளாளர் தேவசகாயம் பிள்ளை வரலாறு
இந்நூலின் பாட்டுடைத் தலைவராக இருப்பவர் 2012ஆம் ஆண்டு திசம்பர் 2ஆம் நாள் அருளாளர் நிலைக்கு உயர்த்தப்பட்ட தேவசகாயம் பிள்ளை ஆவார். இன்றைய குமரி மாவட்டத்தின் நட்டாலம் கிராமத்தில் 1712இல், ஏப்பிரல் 23ஆம் நாள் நாயர் குல இந்துக் குடும்பத்தில் பிறந்த தேவசகாயம் பிள்ளை கத்தோலிக்க கிறித்தவ சமயத்தைத் தழுவி மறைச்சாட்சியாக 1752, சனவரி 24ஆம் நாள் உயிர்துறந்தார். அவரது இயற்பெயர் நீலகண்ட பிள்ளை. கத்தோலிக்க சபையில் திருமுழுக்குப் பெற்றபோது அவருக்கு "கடவுளின் கருணை" என்னும் பொருள்படும் "லாசர்" (Lazarus) என்னும் பெயர் வழங்கப்பட்டது. அதுவே தமிழில் "தேவசகாயம்" என்று வழங்கப்படுகிறது. இவர் கத்தோலிக்க கிறித்தவர்களால் ஒரு மறைச்சாட்சியாக (martyr) கருதப்படுகின்றார். 

## நூலின் அமைப்பு

*தெய்வசகாயன் திருச்சரிதை* நூல் மறைபெறு காண்டம், சூழ்வினை காண்டம், முடிபெறு காண்டம் என்னும் மூன்று காண்டங்களில் 281 வெண்பாக்களால் பாடப்பட்டுள்ளது. மறைபெறு காண்டம் தெய்வசகாயன் கிறித்தவத்தைத் தழுவியதையும், சூழ்வினை காண்டம் அவர் கிறித்தவ சமய நம்பிக்கைக்காகத் துன்புறுத்தப்பட்டதையும், முடிபெறு காண்டம் அவர் மறைச்சாட்சியாக உயிர்நீத்து விண்ணக வாழ்வு எய்தியதையும் பாடுகின்றன.

## அவையடக்கம்

நூலின் தொடக்கத்தில் ஆசிரியர் அவையடக்கமாக,


*ஆழக் கடல்நீரை அள்ளிச் சிறுகுழியில்*
*வீழச் செலுத்தும் விரகிற்றே - நீளச்*
*சிறைநின்ற தெய்வ சிகாமணி தன் காதை*
*அறைகின்ற என் பே ரறிவு*

எனப் பாடுகின்றார்.

## தெய்வசகாயன் அனுபவித்த துன்பங்கள்
பாட்டுடைத் தலைவனான தெய்வசகாயன் தமது சமய நம்பிக்கை பொருட்டு மிகக் கொடிய துன்பங்களுக்கு உள்ளாக்கப்பட்டார். அவரது உடலிலும் கண்களிலும் மிளகுத்தூளைத் தூவி கொடுமைப்படுத்தினர். அவர் அனுபவித்த துன்பங்களை நூலாசிரியர் உருக்கத்தோடு பாடுகின்றார்:


*செய்ய விழிமலர்தான் சேப்ப மிளகுத்தூள்*
*வெய்யர் இடுங்கால் விருப்பமுடன் - அய்யனிரு*
*கண்ணால் புரிந்த பவம் காக்கும் அமிழ் தென்பான்*
*நண்ணார் இகழ்வர் நகைத்து.*


## தெய்வசகாயன் மறைச்சாட்சியாக உயிர்நீத்தல்
துப்பாக்கிக் குண்டுகளால் துளைக்கப்பட்டு தெய்வசகாயன் மண்மேல் சாய்ந்ததை நூலாசிரியர்,


*துப்பாக்கி மூன்றினிலே தோண மருந்திட்டு*
*தப்பாமல் சுட்டார் தட மார்பில் - ஒப்பாகும்*
*சேசு மரி சூசை என்றே செகமீது*
*தாசன் விழுந்தான் தகர்ந்து*

என்று எடுத்துரைக்கிறார்.

## ஆதாரம்
இர. ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).

பகுப்பு:கிறித்தவத் தமிழ்க் காப்பியங்கள்
கன்னிமரி காவியம்

**கன்னிமரி காவியம்** என்னும் கிறித்தவக் காப்பியத்தை இயற்றியவர் த.பத்திநாதன் என்பவர். இந்நூல் 1987ஆம் ஆண்டு பாடப்பட்டுள்ளது. 

## நூலாசிரியர்

இக்காவியத்தைப் பாடிய கவிஞர் தமிழ்நாடு அரசு தலைமைச் செயலகத்தில் தமிழ் வளர்ச்சி, பண்பாட்டுத்துறையில் பணியாற்றியவர். அன்னை மரியாவின் வரலாற்றை அவர் இந்நூலில் எடுத்தியம்புகிறார். மனித மீட்பு வரலாற்றில் அன்னை மரியாவின் வாழ்வும் இயேசுவின் வாழ்வும் இணைந்திருக்கும் அருமையை இக்காவியத்தில் பாடுகிறார்.

## நூல் பிரிவுகள்

கன்னிமரி காவியத்தில் இருபத்தேழு தலைப்புகள் உள்ளடங்கும். நூலின் இறுதியில் ஆரோக்கிய மாதா, லூர்து மாதா, பாத்திமா மாதா ஆகிய பெயர்களில் வழங்கும் அன்னை மரியாவின் காட்சிகளையும் அன்னையின் வேண்டுதலால் நிகழ்ந்த புதுமைகளையும் பொலிவுறப் பாடி கவிஞர் இணைத்துள்ளார்.

## துயருற்ற அன்னை மரியா

திருமகன் சிலுவை சுமந்து சென்ற வழியில் நின்று தியானித்து உருகிய அன்னை மரியாவின் துயரத்தை கவிஞர்,


*என்றெல்லாம் திருமரியின் இதயம் தன்னில் ஈடற்ற*
     *தன் மைந்தன் தியாகம் பற்றி*
*எண்ணங்கள் எழுகின்ற போதில் அன்னை*
     *எழுந்திடுவாள்! கல்வாரி மலையில் ஏசு*
*புண்பட்ட கால்களோடு நடந்து சென்ற புனிதமிகும்*
     *சிலுவையதன் பாதை மீதில்*
*அன்னை யவள் சென்றிட்டாள்! தியானம் செய்தாள்*
     *அறவாழ்வின் விளக்காக இலங்கி வந்தாள்*

என்று விவரிக்கின்றார்.       

## ஆதாரம்

இர. ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).

பகுப்பு:கிறித்தவத் தமிழ்க் காப்பியங்கள்
வார்சா பல்கலைக்கழகம்

**வார்சா பல்கலைக்கழகம்** ((, () 1816-ஆம் ஆண்டு நிறுவப்பட்ட, போலந்திலுள்ள மிகப் பெரிய பல்கலைக்கழகமாகும். இப்பல்கலைக்கழகம், வெவ்வேறான துறைகளில் 37 வகையான பாட திட்டங்களை அளிக்கிறது. மேலும் மானுடவியல், தொழினுட்பம், அறிவியல் ஆகிய துறைகளில் நூற்றுக்கும் அதிகமான சிறப்புப் பயிற்சிகளை வழங்குகிறது.

## மேற்கோள்கள்

பகுப்பு:போலந்தின் பல்கலைக்கழகங்கள்
பகுப்பு:தமிழ்மொழி வகுப்புகள் உள்ள பல்கலைக்கழகங்கள்
பெர்னார்டின் செபம்

**பெர்னார்டின் செபம்** அல்லது **மிகவும் இரக்கமுள்ள தாயே** (,  ) எனத்துவங்கும் செபம் கத்தோலிக்க திருச்சபையில் தூய கன்னி மரியாவை நோக்கி சொல்லப்படும், மிகவும் புகழ் பெற்ற செபமாகும். இச்செபமானது இலத்தீனிலும் ஆங்கிலத்திலும் அதன் துவக்க வார்த்தைகளான Remember மற்றும் Memorare என்னும் வார்த்தைகளால் அறியப்படுகின்றது.

இச்செபமானது 12ஆம்-நூற்றாண்டில் வாழ்ந்த சிஸ்டேரியன் சபைத் துறவியான புனித பெர்னார்டு (Saint Bernard of Clairvaux) என்பவரால் இயற்றப்பட்டது என பலராலும் தவறாக நம்பப்படுகின்றது. தமிழில் சிலர் முதன் முதலில் பெர்னதெத் சுபீரு கன்னிமரியிடம் வேண்டின செபம் இது எனவும் தவறாக நம்புகின்றனர். ஆயினும் இது உண்மையில் 17ஆம்-நூற்றாண்டில் வாழ்ந்த அருட்தந்தை கிலௌடு பெர்னார்டு என்பவரால் தன் தந்தையிடம் படிப்பினை பெற்று பலருக்கு அறிமுகம் செய்யப்பட்ட செபம் ஆகும்.

## செபம்
இச்செபமானது  திருத்தந்தை ஒன்பதாம் பயஸினால் பரிபூரண பலன் உடையதாக 1846இல் அறிவிக்கப்பட்டது.

### இலத்தீன் வடிவம்
:MEMORARE, O piissima Virgo Maria,
:non esse auditum a saeculo, quemquam ad tua currentem praesidia,
:tua implorantem auxilia, tua petentem suffragia,
:esse derelictum.
:Ego tali animatus confidentia,
:ad te, Virgo Virginum, Mater, curro,
:ad te venio, coram te gemens peccator assisto.
:Noli, Mater Verbi,
:verba mea despicere;
:sed audi propitia et exaudi.
:Amen.

### ஆங்கில வடிவம்
:Remember, O most gracious Virgin Mary, 
:that never was it known that anyone who fled to your protection, 
:implored your help, or sought your intercession, 
:was left unaided. 
:Inspired with this confidence, 
:I fly to you, O Virgin of virgins, my Mother. 
:To you I come, before you I stand, sinful and sorrowful. 
:O Mother of the Word Incarnate, 
:despise not my petitions, 
:but in your mercy, hear and answer me.
:Amen.

### தமிழ் வடிவம்
:மிகவும் இரக்கமுள்ள தாயே!
:உமது அடைக்கலமாக ஓடிவந்து,
:உம்முடைய உபகார சகாயங்களை
:இறைஞ்சி மன்றாடிக் கேட்ட ஒருவராகிலும்
:உம்மால் கைவிடப்பட்டதாக
:ஒருபோதும் உலகில் சொல்லக் கேள்விப்பட்டதில்லை
:என்று நினைத்தருளும்.
:கன்னியருடைய இராக்கினியான கன்னிகையே!
:தயையுள்ள தாயே!
:இப்படிப்பட்ட நம்பிக்கையால் ஏவப்பட்டு
:உமது திருப்பாதத்தை அண்டி வந்திருக்கிறோம்.
:பெருமூச்செறிந்து அழுது பாவிகளாயிருக்கிற நாங்கள்
:உமது தயாபரத்தில் காத்து நிற்கின்றோம்.
:அவதரித்த வார்த்தையின் தாயே
:எங்கள் மன்றாட்டைப் புறக்கணியாமல்
:தயாபரியாய் கேட்டுத் தந்தருளும் தாயே
:ஆமென்

*வழக்கமாக தமிழில் இச்செபத்தை கீழ்வறும் கூடுதல் செபத்தோடு முடிப்பர்:*

ஜென்பப்பாவமில்லாமல் உற்பவித்த புனித மரியாயே, பாவிகளுக்கு அடைக்கலமே, இதோ உம்முடைய அடைக்கலமாக ஓடிவந்தோம். எங்கள் பேரில் இரக்கமாயிருந்து எங்களுக்காக உமது திருக்குமாரனை வேண்டிக்கொள்ளும். - அருள்நிறைந்த (மூன்று முறை)

## மேற்கோள்கள்

பகுப்பு:அன்னை மரியா
பகுப்பு:கிறித்தவ இறைவேண்டல்கள்
எதிர்முழக்கம்

**எதிர்முழக்கம்** (*reverberation*) என்பது ஒலியானது ஓர் அறையின் சுவர், கூரை முதலியவற்றில் மோதி திரும்பத் திரும்ப எதிரொலிப்பதால், ஒலித் தோற்றுவாயிலிருந்து ஒலி அடங்கிய பின்பும், ஒலி சிறிது நேரம் நிலைத்திருப்பது.

## எதிர்முழக்க நேரம்
எதிர்முழக்க நேரம் (reverberation time) RT60 அல்லது Tr என்பது ஒலித்தோற்றுவாய் ஒலி எழுப்புவதை நிறுத்திய பின், ஒலிச்செறிவு 60 dB (டெசிபெல்) அளவு குறைய அல்லது அவ்வொலியின் முதல் செறிவிலிருந்து பத்து லட்சம் அளவு செறிவு குறையத் தேவைப்படும் காலஅளவு ஆகும். எதிர்முழக்க நேரத்தைக் கணக்கிடுவதற்குப் பல முறைகள் பயன்படுத்தப்படுகின்றன. இவற்றில் முதலாவதும், பரவலாகவும் பயன்படுத்தப்படுவது சேபைன் சமன்பாடு ஆகும். வாலசு சேபைன் என்பவர் இதனை முதன் முதலில் பயன்படுத்தினார்.

## சேபைன் சமன்பாடு
சேபைன் சமன்பாடு அல்லது சேபைன் தொடர்பு (*Sabine equation*) சிறந்த அரங்க வடிவமைப்பிற்கு உதவும் ஒரு தொடர்பினைக் காட்டுகிறது. S_1, S_2, S_3 என்கிற பக்கங்களைக் கொண்டதும் இப்பக்கங்களின் ஒலி ஏற்புக் குணகம் a_1, a_2, a_3 என்றும் உள்ள ஓர் அரங்கின் எதிர் முழக்க நேரம்,

:T_{r} \approx 0.05\,\frac{V}{A}.

என்ற சமன்பாட்டால் கொடுக்கப்படுகிறது. இச்சமன்பாட்டை பயன்படுத்த நீளங்கள் அடியில் அளவிடப்பட வேண்டும். மாறாக மீட்டரில் அளவிடப்பட்டால் இச்சமன்பாடு,

:T_{r} \approx 0.161\,\frac{V}{A}.

இங்கு A = a_1 S_1+a_2 S_2+\dots +a_i S_i, என்பது அறையின் செயலுறு மேற்பரப்பு (effective surface area). இது ஒரு குறிப்பிட்ட பொருளால் அடக்கப்படும் மேற்பரப்பு, அப்பொருளின் உள்ளீர்ப்புக் குணகத்தினதும் பெருக்கல்களின் கூட்டுத்தொகை ஆகும். ஒலி ஏற்பு a S என்பது சேபைன் என்ற அலகால் தரப்படும்.

எதிர்முழக்க நேரம் (T_{r}, செக்கன்களில்) அறையின் கனவளவிற்கு (V, கனமீட்டர்) நேர்விகித சமனாகவும், அறையின் செயலுறு மேற்பரப்பளவிற்கு (A, சதுரமீட்டர்) நேர்மாறு விகித சமனாகவும் இருக்கும்.

ஒலி ஏற்புக் குணகம் a அதிர்வெண்ணுடன் வேறுபடுவதால், எதிர்முழக்க நேரமும் அதிர்வெண்ணுடன் மாறுபடும். எதிர்முழக்க நேரம் ஒரு நல்ல அரங்கிற்கு குறைவாக இருத்தல் வேண்டும்.

## மேற்கோள்கள்

பகுப்பு:ஒலியியல்
சேபைன் (அலகு)

**சேபைன்** (*sabin*) என்பது ஒலி உள்ளீர்ப்பின் (sound absorption) அலகு ஆகும். சபைன்கள் இம்பீரியல் அலகு அல்லது மெட்ரிக் முறைகளில் கொடுக்கப்படலாம். ஒரு சதுர அடி 100% உள்ளீர்ப்புப் பொருள் ஒன்று ஒரு சேபைன் உள்ளீர்ப்பைக் கொண்டிருக்கும். அதே போன்று, ஒரு சதுர மீட்டர் 100% உள்ளீர்ப்புப் பொருள் ஒன்று ஒரு மெட்ரிக் சேபைன் உள்ளீர்ப்பைக் கொண்டிருக்கும். வாலசு கிளெமெண்ட் சேபைன் என்பவரின் நினைவாக இவ்வலகிற்கு அவரது பெயர் சூட்டப்பட்டது.

மெட்ரிக் அளவு முறையில் முழுமையான ஒலி உள்ளீர்ப்பு பின்வரும் சமன்பாட்டால் தரப்படும்:

A=S1α1+S2α2+...+Snαn=ΣSiαi

இங்கு,

A = அறையின் உள்ளீர்ப்பு (m2 மெட்ரிக் சேபைன்)

Sn = மேற்பரப்பின் பரப்பளவு (m2)

αn = மேற்பரப்பின் உள்ளீர்ப்புக் குணகம்

அரங்குகள், விரிவுரை மண்டபங்கள் போன்றவற்றின் எதிர்முழக்கத்தை அளவிடுவதற்கு சேபைன் அலகு பயன்படுத்தப்படுகிறது.

## மேற்கோள்கள்


* Davis, D. and C. Davis. (1987) *Sound System Engineering* 2nd ed. Page 168.

## வெளி இணைப்புகள்
* https://www.britannica.com/science/sabin
* http://www.acousticfields.com/sabins-and-sound-absorption-coefficients/
* http://www.controlnoise.com/sabins/

பகுப்பு:அலகுகள்
பகுப்பு:ஒலியியல்
மாடத்தருவி

தோமஸ் பிக்சர்சின் பேனரில், பி. ஏ. தோமஸ் அவர்களின் இயக்கத்தில் வெளியானது இப்படம். இது 1967 ஆம் ஆண்டில் வெளியான மலையாளத் திரைப்படம்.

## பணியாற்றியோர்
*திக்குறிசி சுகுமாரன் நாயர்
*கே. பி. உமர்
*சி. ஐ. போள்
*அடூர் பாசி
*முதுகுளம் ராகவன் பிள்ளை
*வஹாப் காஸ்மீரி
*சிதம்பரனாத்
*ஒ. ராமதாஸ்
*எம். ஜி. மேனோன்
*பிரதாபசந்திரன்
*சிறோபாபு
*சான்டோ கிருஷ்ணன்
*ஸ்டண்ட் பாஸ்கர்
*புனலூர் அலக்ஸ்
*வர்கிஸ் வடகரை
*பி. எ. கிருஷ்ணன்
*சி. எம். ஆப்ரஹாம்
*கத்ரூர் பரதன்
*சங்கனாசேரி மணி
*நந்தகுமார்
*கொல்லம் மணி
*ஈப்பன்
*கமலாதேவி
*உஷாகுமாரி
*டி. ஆர். ஓமனா
*சாந்தி
*சுகுமாரி
*கலாவதி

## பாடல்கள்
*இசை - பி. எ. சிதம்பரநாத்

## மேற்கோள்கள்

## வெளி இணைப்புகள்
இன்டர்நெட் மூவி டேட்டாபேசில்  மாடத்தருவி

பகுப்பு:1967 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
18ஆவது சூன் சாலை

**18ஆவது சூன் சாலை** (*18th June Road*) என்பது கோவாவில், பணஜி நகரில் உள்ள ஒரு பரபரப்பான சாலையாகும். இது நகரத்தின் மையப்பகுதியிலும், சுற்றுலாப் பயணிகளின் பொருட்கள் வாங்கும் பகுதியாகவும் உள்ளது. 1946 ஆம் ஆண்டில் ராம் மனோகர் லோகியா போர்த்துகேயரின் ஆட்சியை அந்நாளில் முடிவுக்கு கொண்டு வந்ததால் இப்பெயர் இந்த சாலைக்கு வந்தது.

## மேற்கோள்கள்

பகுப்பு:கோவா மாநிலத்திலுள்ள ஊர்களும் நகரங்களும்
பகுப்பு:பணஜி
கோபனாவன் பல்கலைக்கழகம்

**கோபனாவன் பல்கலைக்கழகம்** (University of Copenhagen; UCPH), டென்மார்க்கிலுள்ள பழமையான, இரண்டாவது பெரிய பல்கலைக்கழகமும், ஆராய்ச்சி மையமுமாகும். உயர்கல்வி படிப்பிற்கான பொது மையமாக (studium generale) 1479-ஆம் ஆண்டில் தொடங்கப்பட்ட இப்பல்கலைக்கழகமானது, உப்சாலா பல்கலைக்கழகத்தையடுத்து (1477) இசுகாண்டினேவியாவிலுள்ள இரண்டாவது பழமையான உயர்கல்வி மையமாகும். இப்பல்கலைக்கழகம் 37,000-க்கும் மேலான மாணவர்களையும், 7,000-க்கும் அதிகமான பணியாளர்களையும் கொண்டுள்ளது. கோபனாவனைச் சுற்றிப் பல வளாகங்களை இப்பல்கலைக்கழகம் கொண்டுள்ளது. இதில் பழமையானது மைய கோபனாவனில் உள்ளது. பெரும்பாலான பயிற்சி வகுப்புகள் தானிசு மொழியில் கற்றுக் கொடுக்கப்பட்டாலும், பல பயிற்சி வகுப்புகள் ஆங்கிலத்திலும், சில இடாய்ச்சு மொழியிலும் நடத்தப்படுகின்றன. இதன் வரவு செலவுத் திட்டம் 2011-ல் 7,803,414,000 (DKK) ($1.4 பில்லியன்) தானிசு குரோனேவாக இருந்தது.

## மேற்கோள்கள்

## வெளி இணைப்புகள்

* Scholars and Literati at the University of Copenhagen (1475–1800), Repertorium Eruditorum Totius Europae – RETE
*   
*  
* 

பகுப்பு:பல்கலைக்கழகங்களும் கல்லூரிகளும்
பகுப்பு:டென்மார்க்
வலென்சியா பல்கலைக்கழகம்

**வலென்சியா பல்கலைக்கழகம்** (University of Valencia; UV) எசுப்பானியாவில் உள்ள மூன்றாவது பெரிய நகரமான வலென்சியாவில் உள்ளது. இப்பல்கலைக்கழகம் எசுப்பானியாவில் உள்ள மிகப் பழமையான, முன்னணிக் கல்வி நிறுவனமாகும். 1499-ஆம் ஆண்டு நிறுவப்பட்ட இப்பல்கலைக்கழகத்தில் தற்போது சுமார் 55,000 மாணவர்கள் உள்ளார்கள். வலென்சியா பல்கலைக்கழகம் மூன்று பெரிய வளாகங்களில் உள்ளது.

## மேற்கோள்கள்

பகுப்பு:பல்கலைக்கழகங்களும் கல்லூரிகளும்
பகுப்பு:எசுப்பானியா
தேச. மங்கையர்க்கரசி

**தேச. மங்கையர்க்கரசி** (பிறப்பு: 19 மே 1984) தமிழ்நாட்டின் தமிழ் இலக்கிய, சமயச் சொற்பொழிவாளர்.

## வாழ்க்கைச் சுருக்கம்
தேச. மங்கையர்க்கரசி தேவி சண்முகம், பாக்கியலட்சுமி ஆகியோருக்கு மதுரையில் பிறந்தவர். இவருக்கு ஒரு சகோதரியும், ஒரு சகோதரரும் உண்டு. எட்டாவது வகுப்பு வரை மதுரையில் தெப்பக்குளத்தில் அமைந்துள்ள ரோசரி சர்ச் பள்ளியிலும், பின்னர் மதுரையில் உள்ள ஈ. வே. ரா நாகம்மை பள்ளியிலும் படித்தார். மதுரை காமராசர் பல்கலைக்கழகத்தில் அஞ்சல் வழிக் கல்வி மூலம் இளநிலை (தமிழ் இலக்கியம்) பயின்று பட்டம் பெற்றார். தமிழ், தெலுங்கு மற்றும் மலையாள மொழிகள் இவருக்கு தெரியும்.

## இலக்கியப் பணி
தந்தையின் ஊக்குவிப்பில் மேடைகளில் இலக்கியச் சொற்பொழிவாற்றத் தொடங்கினார். திருக்குறள், தேவாரம், திருவாசகம் மற்றும் பிற தமிழ்ப் பாயிரங்களில் புலமை பெற்றார். கர்நாடக சங்கீதம் முறைப்படி கற்றுக் கொண்ட இவர் பரதநாட்டியக் கலையிலும் தேர்ச்சி பெற்றார்.

இலண்டன், இலங்கை, சிங்கப்பூர், மலேசியா, சுவிட்சர்லாந்து, மொரீசியசு போன்ற நாடுகளில் இலக்கிய உரைகள் ஆற்றியுள்ளார். இவரது இலக்கியச் சொற்பொழிவுகள் 12 குறுந்தகடுகளாக வெளிவந்துள்ளன.

## எழுதிய நூல்கள்
# இந்து மதம் என்ன சொல்கிறது?
# நூறு ஆண்டுகள் இன்பச் சுற்றுலா

## விருதுகளும், பட்டங்களும்
* கலைமாமணி, பெப்ரவரி 13, 2011
* *கிருபானந்தவாணி* எனும் பட்டம்

## வெளி இணைப்புகள்
*"கலைமாமணி" தேச.மங்கையர்க்கரசி

பகுப்பு:1984 பிறப்புகள்
பகுப்பு:தமிழ்ப் பெண் பேச்சாளர்கள்
பகுப்பு:கலைமாமணி விருது பெற்றவர்கள்
பகுப்பு:தமிழ்ப் பெண் எழுத்தாளர்கள்
பகுப்பு:தமிழ்ப் பெண் ஆன்மிக எழுத்தாளர்கள்
பகுப்பு:விருது பெற்ற தமிழ்ப் பெண்கள்
பகுப்பு:மதுரை மக்கள்
மூன்று மங்கள வார்த்தை செபம்

**மூன்று மங்கள வார்த்தை செபம்** என்பது கத்தோலிக்க திருச்சபையில் மரபு சார்ந்த மரியாவின் பக்தி முயர்சிகளில் ஒன்றாகும். இது நாள்தோறும் மரியாவை நோக்கி மங்கள வார்த்தை செபத்தினை மும்முறை செபிப்பது ஆகும். இதை இரவு தூங்குவதற்கு முன், ஆன்மசோதனை செய்துவிட்டு செபிப்பது வழக்கம். இப்பழக்கத்தை புனிதர்களான அந்தோனியார், அல்போன்ஸ் மரிய லிகோரி, ஜான் போஸ்கோ முதலியோர் பின்பற்றினர், பிறரையும் பின்பற்ற ஊக்குவித்தனர். தூய கன்னி மரியாவிடமிருந்து பல புனிதருக்கு இது குறித்த காட்சிகள் கிடைக்கப்பட்டிருப்பதாக நம்பப்படுகின்றது.

திருத்தந்தை இருபத்திரண்டாம் யோவானால் இச்செபமானது முதலில் 1318இலும் பின்னர் 1327இலும் பரிந்துரைக்கப்பட்டு பரிபூரண பலன் உடையதாக 1846இல் அறிவிக்கப்பட்டது.. இவ்வழக்கமானது முதலில் பிரான்சிஸ்கன் சபையினாரிடம் துவங்கி பின்னர் அது மூவேளை செபமாக மாறியது.

## மேற்கோள்கள்

பகுப்பு:கிறித்தவ இறைவேண்டல்கள்
பகுப்பு:அன்னை மரியா
டெல்டா படை

**1வது சிறப்புப் படைகள் நடவடிக்கை சிறு படைப்பிரிவு-டெல்டா** (*1st Special Forces Operational Detachment-Delta*, *1st SFOD-D*; பொதுவாக *"டெல்டா போஸ்"*; *Delta Force* என அறியப்படும்) அல்லது **டெல்டா படை** என்பது ஐக்கிய அமெரிக்காவின் நான்கு அந்தரங்கச் சிறப்புப் பிரிவு பயங்கரவாதத் தடுப்பு மற்றும் சிறப்பு நோக்கப் பிரிவுகளில் ஒன்றாகும். இது ஆரம்பத்தில் ஐக்கிய அமெரிக்க பாதுகாப்புத் திணைக்களத்தினால் "சண்டை உபயோகக் குழு" என பட்டியலிடப்பட்டது. ஆனால் உத்தியோகபூர்வமாக "தரைப்படையின் பிரிக்கப்பட்ட கூறுகள்" என மீளமைப்புப் பெற்றது.

## உசாத்துணைகள்

பகுப்பு:ஐக்கிய அமெரிக்கப் படைத்துறை
மியானி தொழில்நுட்ப நிறுவனம்

மியானி தொழில்நுட்ப நிறுவனமானது தொழிற்பயிற்சி நெறிகளை வழங்குகின்ற நிறுவனமாகும். மூன்றாம் நிலைக்கல்வி, தொழிற்கல்வி ஆணைக்குழுவில் பதிவு செய்யப்பட்டுள்ள இந்நிறுவனம் தேசிய தொழில்தர சான்றிதழ் கற்கை நெறிகளை வழங்குகின்றது. இந்நிறுவனம் இலங்கையின் மட்டக்களப்பு தன்னாமுனையில் அமைந்துள்ளது.

## வரலாறு

## கற்கை நெறிகள்
*உணவு பரிமாறுபவர்
*விடுதி ஊழியர்
*கணினி பிரயோக உதவியாளர்
*தகவல் தொடர்பாடல் தொழில்நுட்பவியலாளர்
*கணினி ஓவியக்கலை வடிவமைப்பாளர்
*கணினி வன்பொருள் தொழில் நுட்பவியலாளர்
*கணினி வலைப்பின்னல் தொழில்நுட்பவியலாளர்

## நிகழ்வுகள்

## இணைப்புகள்
*மியானி முகநூல் பக்கம்

பகுப்பு:நிறுவனங்கள்
ம. க. சிவாஜிலிங்கம்

**மகாலிங்கம் கனகலிங்கம் சிவாஜிலிங்கம்** (*Mahalingam Kanagalingam Shivajilingam*) இலங்கைத் தமிழ் அரசியல்வாதியும் முன்னாள் நாடாளுமன்ற உறுப்பினரும் ஆவார்.

## அரசியலில்
2001 டிசம்பர் நாடாளுமன்றத் தேர்தலில் சிவாஜிங்கம் தமிழ்த் தேசியக் கூட்டமைப்பின் வேட்பாளராக யாழ்ப்பாண மாவட்டத்தில் போட்டியிட்டு வெற்றி பெற்று முதற்தடவையாக நாடாளுமன்றம் சென்றார். 2004 ஏப்ரல் நாடாளுமன்றத் தேர்தலில் மீண்டும் போட்டியிட்டு வெற்றி பெற்றார்.

சிவாஜிலிங்கம் 2010 அரசுத்தலைவர் தேர்தலில் சுயேட்சை வேட்பாளராகப் போட்டியிடு 9,662 வாக்குகளைப் பெற்று (0.09%) ஒன்பதாவதாக வந்து தோல்வியடைந்தார்.

2010 தேர்தலில் இவரை தமிழ்த் தேசியக் கூட்டமைப்பு தனது வேட்பாளர் பட்டியலில் இணைக்கவில்லை. இதனை அடுத்து இவர் தான் பிரதிநிதித்துவப்படுத்தும் தமிழீழ விடுதலை இயக்கம் (டெலோ) இலிருந்தும், தமிழ்த் தேசியக் கூட்டமைப்பு (ததேகூ) இலிருந்தும் விலகி, *தமிழ்த் தேசிய விடுதலைக் கூட்டமைப்பு* என்ற பெயரில் புதிய அரசியல் கட்சியை ஆரம்பித்தார். இக்கூட்டமைப்பின் சார்பில் இவர் 2010 நாடாளுமன்றத் தேர்தலில் போட்டியிட்டுத் தோல்வியடைந்தார். 2011 சூன் மாதத்தில் தனது கட்சியைக் கலைத்து விட்டு மீண்டும் டெலோ, மற்றும் ததேகூ இல் இணைந்தார்.

சிவாஜிலிங்கம் 2011 உள்ளூராட்சி சபைத் தேர்தல்களில் தமிழ்த் தேசியக் கூட்டமைப்பின் வேட்பாளராக வல்வெட்டித்துறை நகரசபைக்குப் போட்டியிட்டு நகரசபை உறுப்பினராகத் தேர்ந்தெடுக்கப்பட்டார். 2013 மாகாணசபைத் தேர்தலில் யாழ்ப்பாண மாவட்டத்தில் போட்டியிட்டு வட மாகாண சபை உறுப்பினரானார். மாகாண சபை உறுப்பினருக்கான பதவிப் பிரமானத்தை முள்ளிவாய்க்கால் கிராமத்தில் சமாதான நீதவான் ஒருவரின் முன்னிலையில் எடுத்துக் கொண்டார்.

2015 நாடாளுமன்றத் தேர்தலில் சிவாஜிலிங்கம் சுயேட்சைக் குழு ஒன்றில் குருணாகலை மாவட்டத்தில் போட்டியிட்டார். இவரது குழு எந்த நாடாளுமன்ற இடங்களையும் பெறவில்லை.

## தேர்தல் வரலாறு

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:தமிழீழ விடுதலை இயக்க உறுப்பினர்கள்
பகுப்பு:வட மாகாண சபை உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
அரச கடற்படை

**அரச கடற்படை** (*Royal Navy*) என்பது பிரித்தானிய ஆயுதப்படைகளின் முதன்மை கடற் போருக்கான சேவைப் பிரிவாகும். இதன் 16ம் நூற்றாண்டு ஆரம்பத்தைத் பின்தொடர்ந்தால், இது பழமையான சேவைப்பிரிவும் "முக்கிய சேவை" என்று அறியப்பட்டதும் ஆகும். 17ம் நூற்றாண்டு இறுதியிலிருந்து 20ம் நூற்றாண்டு வரையான காலப்பகுதியில் இது உலகிலுள்ள ஒர் பலமிக்க கடற்படையாகவும், பிரித்தானிய இராச்சியத்தை வல்லரசாக உருவாக்க முக்கிய பங்கும் வகித்த ஒன்றும் ஆகும்.

## மேற்கோள்கள்

## வெளி இணைப்புகள்

* 
* Sea Your History – Royal Naval Museum
* List of sunken ships of the Royal Navy on the wrecksite
* Navy News – Royal Navy Newspaper

பகுப்பு:ஐக்கிய இராச்சிய படைத்துறை
உருமாற்ற வளர்காரணி-ஆல்ஃபா

**உருமாற்ற வளர்காரணி-ஆல்ஃபா** (Transforming growth factor-alpha; TGF-α) சில மனித புற்று நோய்களில் அதிக அளவில் உள்ளது. பெருவிழுங்கிகள், மூளைச் செல்கள், மேல்தோல் அணுக்கள் (keratinocytes) ஆகியவற்றால் உருவாக்கப்படும் உருமாற்ற வளர்காரணி-ஆல்ஃபா புறத்திசு வளர்ச்சியைத் தூண்டுகிறது. புறத்தோல் வளர் காரணியுடன் நெருங்கிய தொடர்புடைய இக் காரணி புறத்தோல் வளர்காரணி ஏற்பியுடன் இணைந்து ஒத்த விளைவுகளை ஏற்படுத்துகின்றது. இக் காரணி பாதிப்படைந்த வளர்ந்த மூளையில் நரம்பணுக்களின் பெருக்கத்தை தூண்டுகிறது.

## இதையும் காண்க
*உருமாற்ற வளர்காரணி-பீட்டா

## மேற்கோள்கள்

பகுப்பு:உயிர்வேதியியல்
பகுப்பு:சைட்டோக்கைன்கள்